PATVIRTINTA

 KU ilgalaikio ir trumpalaikio materialiojo turto

 nuomos konkurso organizavimo komisijos

 2025 m. rugpjūčio 7 d. protokolu Nr. IMTN-P-3

**DĖL VALSTYBĖS ILGALAIKIO MATERIALIOJO TURTO NUOMOS**

**1. Bendrosios sąlygos**

1.1. Nuomos konkursas organizuojamas vadovaujantis Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“ (aktuali redakcija) nustatyta tvarka, viešojo konkurso būdu.

1.2. Nuomotojas – VšĮ Klaipėdos universitetas, adresas – Herkaus Manto g. 84, LT-92294 Klaipėda. Įmonės kodas – 211951150, tel.: (8-46) 398908.

1.3. Ploto nuomos objektas ir pradinis nuompinigių dydis:

 1 lentelė

|  |  |  |  |
| --- | --- | --- | --- |
| **Eil. Nr.** | **Adresas** | **Nuomojamas plotas** | **Nuompinigių suma****EUR/m²** |
| 1. | Herkaus Manto g. 84 K4, LT-92294 Klaipėda, 6C1p pastatas, unikalus Nr. 2199-3024-8019, patalpos Nr. P-11, P-12, P-13, P-14, P-15, P-19, P-20, P-21, P-22, P-23, P-24, P-25, P-26, P-27, P-28, P-29, P-30, P-31 | 340,33 m² | 7,79 |
| **Bendra nuomojamo ploto nuompinigių suma EUR/mėn.:** | 2651,17 |

1.4. Nuomojamo ploto paskirtis – išnuomoti nuomojamą plotą Klaipėdos universiteto darbuotojų ir studentų visuomeninio maitinimo paslaugoms teikti. **Įrangą ir baldus turi turėti nuomininkas**.

1.5. Numatoma nuomojamo ploto nuomos sutarties trukmė – **iki 2029 m. rugpjūčio 31 d. (kol galioja Turto banko leidimas)**, tačiau bendras nuomos terminas negali būti ilgesnis kaip 10 (dešimt) metų.

1.6. Ploto nuoma dalimis negalima.

1.7. Dalyvaujantys nuomos konkurse negali sudaryti konsorciumų.

1.8. Nuomininkui draudžiama be turto valdytojo rašytinio sutikimo subnuomoti nuomojamą ilgalaikį materialųjį turtą.

1.9. Konkurso dalyvis privalo būti sumokėjęs pradinį 3 mėn. nuompinigių dydžio įnašą į Klaipėdos universiteto sąskaitą (įmonės kodas 211951150, a/s LT 47 4010 0423 0142 1633, AB DNB bankas). Pradinis įnašas bus įskaitomas į nuomos kainą. Konkurso dalyviams, nelaimėjusiems konkurso, pradinis įnašas grąžinimas. Pradinis įnašas turi būti sumokėtas prieš atvykstant registruotis konkurso dalyviu.

**2. Pasiūlymų pateikimas ir reikalavimas**

2.1. Konkurso dalyviams nustatomi šie specialieji reikalavimai:

2.1.1. turi teisę verstis specializuotų paslaugų teikimo veikla;

2.1.2.konkurso dalyvis turi būti įvykdęs įsipareigojimų, susijusių su socialinio draudimo įmokų, mokesčių mokėjimu;

2.1.3. konkurso pasiūlymai turi būti rengiami valstybine kalba;

2.1.4. nuomos kaina pasiūlyme turi būti nurodyta eurais.

2.2. ***Voke turi būti pateikta*:**

2.2.1. Paraiška, kurioje nurodoma konkurso dalyvio vardas, pavardė ir asmens kodas (fiziniams asmenims), įmonės pavadinimas ir kodas (juridiniams asmenims), adresas (buveinė), telefono numeris, el. paštas, banko pavadinimas ir adresas, sąskaitos numeris ir kodas;

2.2.2. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

2.2.3. paaiškinimas, kokiam tikslui konkurso dalyvis naudos nuomojamą turtą;

2.2.4. ***siūlomas konkretus ploto nuompinigių dydis per 1 mėnesį, bet ne mažesnis nei 1.3. punkte nurodytoje 1 lentelėje***.

2.2.5. juridinio asmens registracijos pažymėjimo kopija patvirtinta antspaudu (jeigu jis privalo turėti antspaudą) ir įgalioto atstovo parašu, fizinis asmuo pateikia verslo liudijimo ar veiklos vykdymo pažymėjimo kopiją;

2.2.6. dokumentai, įrodantys konkurso dalyvių atitikimą keliamiems specialiesiems reikalavimams:

2.2.6.1. patvirtinta juridinio asmens įstatų kopija, (fizinio asmens – verslo

liudijimas arba veiklos vykdymo pažymėjimo kopija).

2.3. Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas (punktas 1.9.).

2.4. Vokai su pasiūlymais yra užregistruojami nurodant registracijos eilės numerį, voko gavimo datą ir laiką, o dalyviui išduodamas registracijos pažymėjimas, kuriame nurodomi registracijos duomenys, taip pat komisijos posėdžio, kuriame bus atplėšiami vokai, vieta, data ir laikas. Pateikę pasiūlymus, dalyviai privalo būti rašytinai supažindinti su viešojo konkurso sąlygomis.

2.4. **Fiziniai ar juridiniai asmenys, norintys dalyvauti turto nuomos konkurse paraiškas gali teikti iki 2025 m. rugpjūčio 22 d. (imtinai)**, adresu Herkaus Manto g. 84, LT-92294 Klaipėda, Klaipėdos universiteto miestelis, Rektorato pastatas, 102 kab., Ingai Marozienei užklijuotame voke, ant kurio turi būti užrašytas konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“.

**3. Vokų su konkurso duomenimis atplėšimas**

3.1. Vokai su pasiūlymais bus atplėšiami viešąjį nuomos konkursą skelbiančios organizacijos turto nuomos **komisijos posėdyje 2025 m. rugpjūčio 25 d., 10:00 val.**, adresu Herkaus Manto g. 84, LT-92294 Klaipėda, Klaipėdos universiteto miestelis, Rektorato pastatas, posėdžių salė, 104 kab.

3.2. Konkurso dalyvių atstovai turi pateikti nuomos komisijai konkurso dalyvio registracijos pažymėjimą bei asmens tapatybę patvirtinantį dokumentą, įgaliojimą, jeigu atstovas nėra juridinio asmens vadovas, taip pat kredito įstaigos išduotą dokumentą, kuriame pažymėta, kad konkurso dalyvis į šio konkurso skelbime ir sąlygose nurodytą kredito įstaigos sąskaitą sumokėjo pradinį įnašą, lygų paskelbtam 3 mėnesių pradiniam nuompinigių dydžiui. Pradinio įnašo dydis nuomojamam objektui yra pateiktas 1 lentelėje.

3.3. Komisijos posėdyje vokus atplėšia komisijos pirmininkas pasiūlymus pateikusiųjų ir posėdyje dalyvaujančiųjų akivaizdoje.

3.4. Atplėšus vokus, komisijos pirmininkas skelbia konkurso dalyvių pavadinimus ir jų siūlomus nuompinigių dydžius mėnesiui.

3.5. Turto nuomos konkursą laimi dalyvis, atitinkantis visus ploto nuomos konkurso dalyviams keliamus reikalavimus ir pasiūlęs didžiausią nuomos kainą.

**4. Būtinos sutarties tarp KU ir nuomininko sąlygos**

4.1. Sutarties su konkursą laimėjusiu nuomininku pasirašymo terminai nustatyti Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės materialiojo turto nuomos“ (aktuali redakcija) patvirtintame valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos apraše.

4.2. Per 10 (dešimt) kalendorinių dienų po sutarties pasirašymo nuomotojas nuomininkui perduoda nuomojamą turtą pagal perdavimo priėmimo aktą, kuris yra sutarties priedas.

4.3. Prieš pradėdamas teikti viešojo maitinimo paslaugas, Nuomininkas privalo pateikti Nuomotojui visų privalomų viešojo maitinimo veiklai vykdyti nuomojamose patalpose dokumentų (leidimų, licencijų, pažymų ir t.t.) kopijas.

4.4. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos.

4.5. Nuomininkas, laiku nesumokėjęs nuompinigių, moka delspinigius 0,05 % nuo nesumokėtos nuompinigių sumos už kiekvieną pavėluotą dieną.

4.6. Nuomininkas, be nuompinigių, kas mėnesį moka komunalinius mokesčius, susijusius su nuomojamu turtu. Nuomininko komunalinių mokesčių mokėjimo tvarka ir sezoniškumas nustatomi nuomos sutartyje.

4.7. Nuomojamų objektų remontas atliekamas vadovaujantis Civilinio kodekso nuostatomis ir nuomos sutartimi.

**5. Kitos sąlygos**

5.1. Visi klausimai dėl konkurso sąlygų išaiškinimo turi būti pateikti raštu ne vėliau kaip prieš 5 dienas iki numatytos vokų atplėšimo dienos.

5.2. Nuomos konkurso komisija į 5.1. punkte numatyta tvarka pateikus užklausimus raštu turi atsakyti per 2 darbo dienas, bet ne vėliau kaip prieš 3 darbo dienas iki vokų atplėšimo dienos.

5.3. Dėl pageidaujamo išsinuomoti ploto apžiūrėjimo kreiptis tel.: (0-46) 398960 arba el. paštu: inga.maroziene@ku.lt, bet ne vėliau kaip prieš 3 darbo dienas iki konkurso dalyvių registravimo pradžios.